kardosdrur/scandi-wiki huggingface dataset:
Einar Falkenberg

Einar Falkenberg (25. august 1855 i København – 26. februar 1918) var en dansk officer og kammerjunker, bror til Frederik Holger Falkenberg.

Han var søn af oberst Gustav Adolf Falkenberg og hustru, blev student fra Viborg Katedralskole 1872, sekondløjtnant i fodfolket 1876, premierløjtnant i Ingeniørkorpset 1878, var lærer for de græske prinser Konstantin og Georg under deres ophold i Danmark 1880, adjutant ved Ingeniørkorpset 1884-88, kaptajn og chef for brokompagniet 1890, chef for 2. Ingeniørdirektions 1. Bygningsdistrikt og chef for Ingeniørregimentets 6. Kompagni 1894, stabschef ved Ingeniørkorpset 1900, oberstløjtnant 1903, næstkommanderende ved Ingeniørregimentet 1903, chef for 3. Ingeniørdirektion 1906 og chef for Rekrutetablissementernes Bygningsdirektion 1910. Han sluttede sin karriere som oberst.

Han var Ridder af Dannebrog, Dannebrogsmand og bar en række udenlandske ordener.

Han ægtede Petra Lisine Vilhelmine Frimodt (23. juni 1866 i København – ?), datter at grosserer H.A.F. Frimodt (død 1906) og Hustru f. Lund.

Kilder 
 Kraks Blaa Bog 1910

Eksterne henvisninger 
 

Personer i Kraks Blå Bog (afdøde)
Ingeniørofficerer fra Danmark
Danskere i 1800-tallet
Danskere i 1900-tallet
Personer fra København
Riddere af Dannebrog
Studenter fra Viborg Katedralskole
Moder Jord

Moder jord er en almindelig brugt personificering af naturen, jorden, som fokuserer på de livgivende og ernærende aspekter i naturen, der illustreres som en moderskikkelse. I forhistorisk tid var gudinden dyrket for sin association med frugtbarhed og grøde, sin tilknytning til jordbruget og livscyklusser som liv-død-liv. 
 Præstinder havde stor religiøs magt i inka-, assyriske, babylonske, slaviske, germanske, romerske, græske, indiske og persiske religioner før begyndelsen på patriarkalske religioner.

Se også
 Gaia
Gaia-hypotese

Kilder og henvisninger

Danmark vil støtte verdens første Moder Jord Lov i Bolivia globalnyt.dk 03.06.2014 

Guder
Tom Wright

Thomas Wills Wright (født 18. september 1957 i Croydon, England) er en britisk arkitekt, der primært er kendt for sit design af luksus-hotellet Burj al-Arab i Dubai, der er det fjerdehøjeste hotel i verden.

Eksterne links 
 Officiel hjemmeside for Tom Wright Design 

Arkitekter fra Storbritannien
Metal rock

Metal rock har flere betydninger:
 Hård rock
 Heavy metal
Plaça de Catalunya

Plaça de Catalunya (Catalansk udtale: [ˈpɫasə ðə kətəˈɫuɲə]) er en stor plads i det centrale Barcelona. Nogle af Barcelonas vigtigste gader mødes i Plaça Catalunya: Passeig de Gràcia, La Rambla, Ronda de Sant Pere og Carrer de Pelai. Pladsens areal er 50.000 m2. Pladsen er kendt for dens springvand og statuer, dens nærhed til nogle af Barcelonas mest populære seværdigheder, og for dueflokkene, der samles i centrum af byen.

Den 17. august 2017 skete der en påkørsel på Ramblaen nær Placa de Catalunya, hvor en varevogn kørte ned af ramblaen og dræbte og sårede flere menesker.

Referencer

Eksterne henvisninger 

Barcelona
Torve og pladser
Bygninger, konstruktioner og anlæg i Spanien
Svendprisen

Svendprisen er en dansk film- og publikumspris, som uddeles årligt i forbindelse med film- og kulturugen i Svendborg i et samarbejde mellem Svendborg Kommune, Foreningen af Filmudlejere i Danmark, Producentforeningen og FilmFyn. Prisen blev stiftet i 2005, og uddeles blandt de mest sete biograffilm i Danmark i det forgange år og priserne uddeles udelukkende på baggrund af publikums stemmer, som den eneste filmpris af sin slags i Danmark.

Prisen uddeles i fire filmkategorier, tre skuespilskategorier og én tv-seriekategori som afgøres ved afstemning blandt biografpublikum. Derudover uddeles også særpriser som det ses passende fra år til år.

Svend-statuetten er designet og fremstillet af kunstner og glaspuster, Bente Sonne fra Svendborg.

Priskategorier

Priser 
 Årets danske film
 Årets danske børnefilm
 Årets udenlandske film
 Årets udenlandske børnefilm
 Årets kvindelige skuespiller
 Årets mandlige skuespiller
 Årets danske tv-dramaserie (2016-)
 Årets danske skuespiller i en tv-dramaserie (2018-)

Særpriser 
 Årets håb (2019, 2021-2022)
 Juryens særpris (2019, 2022)
 Hædersprisen (2016-2019, 2021-2022)
 Biografklub Danmarks Asta-pris (2022)

Tidligere priser 
 Årets danske ensemblefilm (2015)
 Årets danske ungdomsfilm (2014)
 Årets udenlandske skuespiller i en dansk film (2014)

Vindere

2014

2015

2016

2017

2018

2019

2020

2021

2022

Referencer

Eksterne henvisninger 
 Svendprisen

Filmpriser fra Danmark
Etableret i 2005
Kultur i Svendborg
AqME

Aqme (tidligere kendt som Neurosyndrom) er et fransk rock band fra Paris. Bandet består af fire medlemmer og blev dannet i 1999. Det var en del af den franske metalbevægelse kaldet "Team Nowhere", men valgte at opgive projektet for at blive mere uafhængige.

Diskografi 
1999 University of Nowhere (EP)
2002 Sombres Efforts
2003 Polaroïds et Pornographie
2005 La Fin Des Temps
2006 Live(s)
2008 Hérésie
2009 En l'Honneur de Jupiter

Musikgrupper fra Frankrig
Metalgrupper fra Frankrig
Nu metal-grupper
Hård rock-grupper
Musikgrupper fra 1999
Godwin af Wessex

Godwin af Wessex (oldengelsk Godƿin) (død 15. april 1053), søn af Wulfnoth Cild, var en af de mest magtfulde jarler i England under den danske konge Knud den Store og hans efterfølgere. Knud gjorde ham til den første jarl af Wessex. Godwin var far til kong Harold Godwinson, Toste Godwinson og Edith af Wessex, hustru til kong Edward Bekenderen.

Han blev gift med Gyda Thorgilsdatter, datter af Thorgils Sprakeleg.

Personer fra England
Jeff Greenstein

Jeff Greenstein er en amerikansk tv-forfatter, producer og instruktør. Hans arbejde omfatter Desperate Housewives, Will & Grace og Venner. Han har instrueret alle fjorten episoder af web-serien Husbands.

Greenstein blev født i Atlanta, Georgia. Han gik på The Lovett Skole og Riverwood High School og dimitterede fra Tufts University i 1984.

Filmografi 

 The Charmings (forfatter)
 Mr. Belvedere (forfatter - 1 episode, 1988)
 Charles in Charge (forfatter - 1 episode, 1989)
 Dream On
 Incredi-Girl (creator/co-executive producer - TV movie, 1993)
 Friends (forfatter - 4 episoder, 1994–1995) (supervising producer - 23 episoder, 1994–1995) 
 Partners (co-showrunner/co-creator, 19951996)
 Getting Personal (forfatter/executive producer, 1998)
 Will & Grace (hoved forfatter, showrunner)
 Jake in Progress (forfatter - 1 episode, 2005) (executive producer - 1 episode, 2006)
 Desperate Housewives (forfatter/director/producer)
 The Rich Inner Life of Penelope Cloud (forfatter/executive producer - TV movie, 2007) 
 Parenthood
 State of Georgia (creator/forfatter/executive producer - 2011)
 Husbands (director/executive producer)
 Way to Go (forfatter/director - 1 episode, 2013)
 Mom (director - 11 episoder, 2013–2015)
 The Odd Couple (director - 4 episoder, 2016)
 9JKL (director - 2 episoder, 2017)
 Happy Together (director - 2 episoder, 2018)
 The Neighborhood (director - 3 episoder, 2018–2019)
 "RVs and Cats" (director - TV special, 2020)

Referencer

Eksterne henvisninger 
 

Tv-producere fra USA
Tv-instruktører fra USA
Michael Curtis

Michael Curtis er en tv-producer og forfatter . Han var en forfatter og executive producer af Venner fra sæson 2 til sæson 5. I 2008-2009 arbejdede han med Jonas Brothers og Disney Channel, som executive producer og medskaber af serien Jonas.

Eksterne henvisninger 
 

Tv-instruktører fra USA
Tv-producere fra USA
Post-hardcore

Post-hardcore er en undergenre af hardcore punk, som er en blanding af hardcore, post-punk og støjrock.

Se også 
 Metalcore
 Skacore

Punk
Musikgenrer
Venner (sæson 2)

Den anden sæson af Venner, en amerikansk komedieserie skabt af David Crane og Marta Kauffman, havde premiere på NBC den 21. september 1995. Venner blev produceret af Bright/Kauffman/Crane Productions, i samarbejde med Warner Bros Television. Sæsonen indeholder 24 episoder. Sæsonen stoppede den 16. maj 1996.

Handling 

Rachel opdager, at Ross dater Julie, en, han kendte fra skolen. Julie vender tilbage til flere episoder tidligt i sæsonen. Rachels forsøg på at fortælle Ross at hun kan lide ham, afspejler Ross' egne mislykkede forsøg i den første sæson, men hun kommer ved et uheld til at sige det i et telefonopkald. Da Ross finder ud af det, han dumper Julie, men Rachel er vred, fordi der en liste over dårlige ting, han skrev om hende, som han skrev for at vælge mellem de to af dem. Til sidst, en galla-video afslører, at Ross havde til hensigt at følge Rachel til skolebal, da hendes date var sent på den. Dette gør at Rachel tilgiver ham, og de begynder et forhold, der varer ind i den følgende sæson. 
Joey får en del i en fiktiv version af sæbeopera Horton-sagaen, men bliver skrevet ud, da han irriterer forfattere ved at sige i et interview, at han skriver mange af hans egne replikker. 
Richard, en ven af Monica og Ross' forældre, der er blevet skilt, og med voksne børn, er 21 år ældre end Monica, men trods dette, begynder de at date. Til slut i sæsonen, ender de forholdet, da de indser, at han ikke ønsker flere børn, og hun gør.
Joey flytter i egen lejlighed og en uhyggelig fyr ved navn Eddie Menuek flytter ind i stedet for. Chandler væmmes ved, at Eddie ikke kan lide hvad han kan lide. Han har svært ved at få man til at flytte ud igen, så han overtaler Joey til at flytte tilbage og foregive, at Eddie aldrig boet der. Chandler forelsker sig i en kvinde over internettet og når han går med til møde hende i Central Perk. Kvinden viser sig at være Chandler's ekskæreste, Janice. Trods dette, beslutter de at komme sammen igen, for alvor.

Medvirkende

Hovedpersonerne

Gæstesjerner

Tilbagevendende medvirkende

Episoder

Kilder
Grønlænderrul

Grønlænderrul er en betegnelse for en redning, der bruges når en kajak vælter. Der findes en række forskellige rul, som oprindeligt har været brugt i forskellige nødsituationer. Bl.a. Norsaq rul, hvor norsaqen eller kastetræt, som blev brugt til at kaste harpunen med blev brug som hjælpemiddel i rullet, hvis man væltede efter et harpunkast og ikke havde åren i hånden. Eller et albuekrog rul, hvor åren holdes i den ene hånd og fastholdes med albuebøjningen i rullet. Dette rul skal bl.a have det formål at kunne rulle op hvis man vælter med sin dyrebare kniv i hånden og ikke kan slippe den.

Oprindeligt var rullet en overlevelsesredning, da man ellers må forlade en væltet kajak for at redde sig, og i arktiske farvande langt fra en lejr kan dette være fatalt.

I dag dyrkes rullet stadig som en god redningsøvelse og som sport. Der afholdes bl.a. DM i havkajakteknik og rul, hvor der kan konkurreres i 30-35 forskellige grønlandske rul, det sidste er et såkaldt hvalrostræk, hvor en flok mennesker trækker i en line der går under kajakken, for at simulere trækket fra en harpuneret hvalros, og så skal roeren yde modstand og holde sig oppe.

Eksterne henvisninger 
 Qajaq Rolls – Dedicated to the Art of Greenland Style Kayak Rolling

Kajak
Jack & Judy Geller

Jack (Elliott Gould) og Judy Geller (Christina Pickles) er Ross og Monicas forældre i tv-serien Venner.

I begyndelsen af serien, siger Jack ofte upassende kommentarer.
Judy har ofte nedladende bemærkninger om Monicas manglende kærlighedsliv og undertiden glemmer hun, at hendes datter eksisterer, samtidig med at hun begunstiger Ross frem for Monica.

Elliott Gould spillede Jack Geller i 20 afsnit, der spænder fra 1994 til 2003.

Figurer fra Venner
Give Steel

Give Steel A/S, også kaldt Give Stålspær, er en virksomhed i Brande og Aarhus, der producerer stålkonstruktioner – primært bærende elementer til bygninger. 

Virksomheden sælger stålkonstruktioner til hele Nordeuropa men producerer alle sine stålkonstruktioner i Danmark. Virksomheden har hovedkontor og produktion i Brande, samt kontorer i flere europæiske lande. Koncernen beskæftiger over 530 medarbejdere, hvoraf ca. 70 specialister arbejder med BIM engineering og konstruktionsdesign. 

Virksomheden startede oprindeligt i Spjald, men flyttede i 1976 til Give. 
Siden et ejerskifte i 2003 har virksomheden gennemgået en modernisering og i 2007 blev et nyt domicil med produktionsfaciliteter bygget i Brande. Fabrikken udvidede sine faciliteter i Brande i 2007, 2008, 2009, 2017 og 2021 og produktionskapaciteten ligger i dag på 44.000 tons stålkonstruktioner om året.

CSR-strategi 
Virksomheden navngav i 2019 sin CSR-strategi “We Grow People”.

I 2022 startede virksomheden NGO'en GROW. Til formålet har GROW udviklet en "Social Bæredygtighedsberegner", der kan beregne samfundsværdien for en virksomheds CSR-arbejde.

Kilder

Ekstern henvisning 
 Hjemmeside 

Metalvirksomheder i Danmark
Byggematerialeproducenter i Danmark
Pionerbevægelsen

En pionerbevægelse er en organisation for børn under ledelse af et kommunistparti. Børn bliver typisk medlemmer i grundskolen og fortsætter indtil ungdomsårene. De unge bliver derefter typisk medlem af de unges kommunistliga. Før 1990'erne var der en høj grad af samarbejde mellem pionerbevægelsen og lignende bevægelser i omkring 30 lande, koordineret af en international organisation, International Committee of Children's and Adolescents' Movements (fransk: Comité international des mouvements d'enfants et d'adolescents, CIMEA), grundlagt i 1958, med hovedkvarter i Budapest.

Kommunistiske ungdomsorganisationer
Guidimaka

Guidimaka () er en region beliggende i den sydligste spids af Mauretanien, og grænser i sydøst til Mali og i sydvest til Senegal. Guidimaka er inddelt i 2 departemnter (moughataa).

Eksterne kilder og henvisninger 
 Statistik for Guidimagha
 Om Guidimakha  (fransk)

Mauretaniens regioner
Bossy Bo

Bo Rasmussen, der er bedre kendt under sit alias Bossy Bo (født 1970, København) er en dansk rapper og producer, der er kendt som den ene tredjedel af bandet Østkyst Hustlers.

Karriere 
Han debuterede med FlopStarz Flop de gør det i 1990. Fra 1993 til 1995 lavede han radioføljetonen Bo, han hadede ikke julen, men det var tæt på på P3's Børneradio sammen med Nikolaj Peyk og Jazzy H. Sammen lavede de efterfølgende Verdens længste rap under navnet Østkyst Hustlers, der modtog en grammy til Danish Music Awards og solgte platin.

Samarbejdet fortsatte og Østkyst Hustlers udgav Fuld af Løgn og Så Hold Dog Kæft!, der begge modtog priser til Danish Music Awards. I 2020 udkom det første Østkyst Hustlers album i 22 år, kaldet Titusind Timer.

Sammen med Anders Matthesen har han lavet Hva' snakker du om? – Den ka' byttes Vol. 1 og Terkel i knibe og soundtracket til filmatiseringen fra 2004. Han modtog Robert for årets score for sidstnævnte i 2005. I 2010 medvirkede han desuden på sangen "Superstars" på Matthesens andet rapalbum Villa Peakstate. Udover Matthesen selv medvirkede også Einar Enemark (kendt som MC Einar) og Jazzy H. Albummet fik dog ekstremt dårlige anmeldelser.

Fra 2002 til 2004 samarbejdede han med Wikke og Rasmussen om satireindslag til P4.

Bo skabte kending og jingler til DR's satireserie Rytteriet.

Diskografi 
Med Flopstarz
 Flop, De Gør Det (1991)

Med Østkyst Hustlers
 Verdens Længste Rap (1995)
 Fuld af Løgn (1996)
 Så Hold Dog Kæft (1998)
 Hustlerstil 1995-2005 (2005)
 Titusind Timer (2020)

Gæsteoptræden
 "Superstars" på Villa Peakstate (2010) af Anders Matthesen

Referencer

Eksterne henvisninger 
 
 
 Om livet på Statens Pædagogiske Forsøgscenter

Rappere fra Danmark
Personer fra København
Østkyst Hustlers
Andreas Samuel Krebs

Andreas Samuel Krebs (10. marts 1767 i Galmesbøl, Hertugdømmet Slesvig – 28. marts 1818 i Christiania) var en dansk, senere norsk officer, brodersøn til Heinrich Johannes Krebs.

Han var søn af pastor Ditlev Peter Krebs (1732-1788) og Birgitte Marie f. Lützen. Han var oprindelig
bestemt for den studerende vej, men da han ikke følte lyst dertil og tidlig røbede betydelige anlæg for matematik, blev han anbragt i huset hos sin farbroder, professor Heinrich Johannes Krebs i København for af ham at blive forberedt til officerseksamen. 1780 indtrådte han på artilleriinstituttet i København, fik udnævnelse 1785 til stykjunker og det følgende år ifølge Ludvig Jacob Binzers ønske ansættelse som sekondløjtnant ved Holstenske Jægerkorps. Med dette kom han under krigen 1788 til Norge og blev her forsat til det da lige oprettede Norske Jægerkorps. Ved korpset, hvor han samme år blev premierløjtnant, 1791 kaptajn, 1806 major, var han i en lang årrække forstander for undervisningsskolen og indlagde sig som sådan megen fortjeneste. I krigen 1808 førte han under oberst Bernhard Ditlef von Staffeldts fraværelse i længere tid kommandoen over korpset og fremhævedes gentagne gange af prins Christian August for sin tapperhed og konduite som fører, således i træfningerne ved Høland, Rødnæs og Berby. Han var også en af de første officerer, der hædredes med Ridderkorset af den nye Dannebrogorden. 1810 blev Krebs ansat som interimskommandant på Kongsvinger og samme år forsat som tjenstgørende major til Akershusiske Skarpskyttekorps, hvor han det følgende år forfremmedes til oberstløjtnant. I denne egenskab førte han i 1814 under kampen for Norges selvstændighed med fortrinlig dygtighed et af alle våbenarter sammensat kommando, og de smukke sejre, han i spidsen for dette tilkæmpede sig over svenskerne, der var anført af generalmajor Carl Pontus Gahn, 2. og 5. august, skaffede ham senere, da erkendtlige nordmænd rejste ham et mindesmærke, tilnavnet «Helten fra Lier og Matrand».

Krebs, der under sin lange tjeneste i den norske hær og ved sit giftermål med Else Thyrholm Gude (død 1847), datter af købmand Just Gude i Moss, var blevet knyttet fast til Norge, forblev her efter dets adskillelse fra Danmark. 1815 udnævntes han til oberst, 1816 til adjudant hos Carl XIII, 1818 til chef for 1. Akershusiske Brigade. Han døde 28. marts samme år.

Krebs' gate i Oslo blev opkaldt efter ham i 1874. Det er også Oberst Krebs'-gader i Kongsvinger og på Skotterud i Eidskog. Et mindesmærke for Krebs med portrætrelief blev rejst på Krist kirkegård, Oslo, 17. november 1879.

Kilder 
 S.A. Sørensen, "Samuel Andreas Krebs", i: C.F. Bricka (red.), Dansk biografisk Lexikon, København: Gyldendal 1887-1905.
 Personalhistorisk Tidsskrift, IV.
 Meddelelser fra Krigsarkiverne, III.
 Ødegaard, Norske Jægerkorps's Historie.
 Schnitler, Blade af Norges Krigshistorie''.

Personer i Dansk Biografisk Leksikon
Officerer fra Danmark
Officerer fra Norge
Personer fra Nordfrisland
Danskere i 1700-tallet
Danskere i 1800-tallet
Nordmænd i 1800-tallet
Riddere af Dannebrog
Personer i Tyttebærkrigen fra Danmark-Norge
Personer i Den Dansk-Svenske Krig 1808-1809 fra Danmark-Norge
Hodh Ech Chargui

{| border="0" cellpadding="2" cellspacing="1"  bgcolor="#666666" align="right"
|-----
! colspan="2" bgcolor="#FFFFFF" | 
|-
! colspan="2" bgcolor="#FFDEAD" | Hodh Ech Chargui
|----- bgcolor="#FFFFFF"
|Hovedstad: || 	Néma

|----- bgcolor="#FFFFFF"
| Befolkning:
| 281.600  (2000)|----- bgcolor="#FFFFFF"
|}

Hodh Ech Chargui Hodh Ech Charghi'' () er en region i den østlige del af Mauretanien, og grænser til regionerne Adrar, Tagant og Hodh El Gharbi, og til Mali både mod øst og syd.

 Hodh Ech Chargui er inddelt i seks departemnter (moughataa).

Eksterne kilder og henvisninger 
 Statistik

Mauretaniens regioner
Hodh El Gharbi

Hodh El Gharbi () er en region beliggende i den sydlige del af Mauretanien, og grænser mod syd til Mali. Hovedbyen i regionen er Aioun Al Atrouss. Hodh El Gharbi består af fire departemnter (moughataa).

Eksterne kilder og henvisninger 
 Statistik

Mauretaniens regioner
Frederik Christian van Bracht

Frederik (Friedrich) Christian van Bracht (ca. 1720 i København – begravet 2. oktober 1759 sammesteds) var en dansk maler og hofforgylder, far til Christian Tønder von Bracht.

Hans forældre var hoflakerer Carsten Tønder (ca. 1687-1761) og Elisabeth van Bracht (ca. 1696-ca. 1736). Bracht tog navn efter sin morfar, hoflakerer Christian van Bracht, ligesom han også antog dennes og faderens håndtering. På hjørnet af Stormgade og Vestergade ejede han et hus, som hans far 1717 havde overtaget efter svigerfaderen, der selv havde erhvervet det 1683.

Bracht indleverede allerede som 16-17-årig malerier til kongen, som denne købte. Brachts leverancer fortsatte i ti år indtil 1746. 1745 og 1746 fik han af partikulærkassen betaling for billeder af Frederiksberg og Frederiksborg Slotte og for blomsterbilleder i akvarel. Statens Museum for Kunst ejer to landskabsminiaturer, hhv. 1737 og udateret, og på Det Kongelige Bibliotek findes desuden en signeret tegning i Johanne Fosies stambog (1748). Bracht var dilettant og hans små malerier savner kunstnerisk kvalitet.

Han blev gift 19. august 1744 i København med Dorothea Elisabeth Leitloff (døbt 16. september 1729 smst. – 24. august 1782 smst.), datter af gartner ved Det kgl. Palæ Johan Georg Leitloff (ca. 1685-1766, gift 2. gang 1735 med Salome Tronier, ca. 1700-1765) og N.N. (død 1734). En datter af ham blev gift med officeren Heinrich Johannes Krebs.

Han er begravet i Sankt Petri Kirke.

På Det Nationalhistoriske Museum på Frederiksborg Slot findes et portrætmaleri af Bracht udført af Johan Hörner 1742, og Nationalmuseet har en kopi efter dette.

Kilder 
 
 Biografi i Dansk Biografisk Leksikon 

Personer i Dansk Biografisk Leksikon
Personer fra København
Malere fra Danmark
Hofkunstnere fra Danmark
Danskere i 1700-tallet
Frederik Christian
Landskabsmalere
Fodbold under sommer-OL 2012 – Mændenes turnering – Slutspil



Kvalificerede hold

Kockout-fasen

Kvartfinalerne

Japan mod Egypten

Mexico mod Senegal

Brasilien mod Honduras

Storbritannien mod Sydkorea

Semifinaler

Mexico mod Japan

Sydkorea mod Brasilien

Bronzemedalje-kampen

Sydkorea mod Japan

Guldmedalje-kampen

Brasilien mod Mexico

Kilder 

Mændenes turnering - Slutspil
Kristi Menighed (Frikirke)

Kristi Menighed (engelsk: Christ's Assembly) var en dansk frikirke i døbersk-pietistisk tradition. 

Frikirken blev oprettet i 1960erne af Johannes Thalitzer og viderførte Den amerikanske brødremenigheds arbejde i Danmark. Thalitzer havde i 1950erne stiftet bekendtskab med Schwarzenau Brethren (tunkere) i Nordamerika, som har rødder både i anabaptismen (mennonitter) og den radikale pietisme. Kristi Menighed selv så sig også i tradition med Jakob Denner, mennoniterne og især zionitterne, en dansk-norsk frikirke fra 1700-tallet.

Thalitzer købte i 1962 den tidligere badeanstalt i Østerbrogade 55 i Brumleby-kvarteret i København og indrettede her et menighedslokale. Et andet menighedshus blev oprettet i Nørregade 64 i Frederiksværk. Efter Thalitzers død i november 1994 nedlagde de resterende medlemmer menigheden.

Litteratur 
 Christ's Assembly, i Brethren Encyclopedia, Vol. 1, side 280.
 Johannes Thalitzer: Vor menigheds historie, København ca. 1958.
 Thomas Svendstorp: Vist er vi da mennoniter, i Kristeligt Dagblad, 28. april 1983.
 Verner Zastrow: Amish folk på Østerbro i 1970-erne?'', i Østerbro Lokalhistoriske Forening / 2100 Ø, marts 2010.

Dansk kirkehistorie
Anabaptistiske Kirkesamfund
Pietisme